stanford-oval/wikipedia huggingface dataset:
บล็อก-p

บล็อก-p (อังกฤษ: p-block) เป็นหนึ่งในบล็อกของตารางธาตุ ประกอบด้วยธาตุกลุ่มอโลหะ และ กึ่งโลหะ และกลุ่มโลหะบางตัว ในหกหมู่หลังยกเว้นฮีเลียม ธาตุเหล่านี้ในสภาวะที่อะตอมมีพลังงานต่ำสุด (ground state) อิเล็กตรอนที่มีพลังงานสูงสุดจะอยู่ในวงโคจรพี (p-atomic orbital)
ธาตุในบล็อก-p มีดังนี้:
13 (IIIB,IIIA) : หมู่โบรอน
14 (IVB,IVA) : หมู่คาร์บอน
15 (VB,VA) : หมู่ไนโตรเจน
16 (VIB,VIA) : แชลโคเจน
17 (VIIB,VIIA) : แฮโลเจน
18 (Group 0) : แก๊สมีสกุล
บอร์โซ เดสเต

| บอร์โซ เดสเต Borso d'Este |
| --- | --- |
ดยุกแห่งเฟอร์ราราอาจจะเขียนโดยวิชิโน ดา เฟอร์รารา
เกิด: ค.ศ. 1413
ถึงแก่กรรม: 20 สิงหาคม ค.ศ. 1471
บิดามารดา: นิคโคโลที่ 3 เดสเต (บิดา) สเตลลา เด โทโลเมอิ (มารดา)
บอร์โซ เดสเต (อังกฤษ: 'Borso d'Este') (ค.ศ. 1413 - 20 สิงหาคม ค.ศ. 1471) บอร์โซ เดสเตเป็นดยุกแห่งเฟอร์ราราของตระกูลเอสเตคนแรกที่ปกครองเฟอร์ราราตั้งแต่ปี ค.ศ. 1450 จนกระทั่งเสียชีวิต
บอร์โซเป็นบุตรนอกสมรสนิคโคโลที่ 3 เดสเตมาร์ควิสแห่งเฟอร์รารา, โมเดนา และ เรจจิโอ และภรรยาน้อยสเตลลา เด โทโลเมอิ บอร์โซเป็นมาร์ควิสต่อจากเลโอเนลโล เดสเตเมื่อวันที่ 1 ตุลาคม ค.ศ. 1450 ต่อมาเมื่อวันที่ 18 พฤษภาคม ค.ศ. 1452 ก็ได้เลื่อนตำแหน่งขึ้นเป็นดยุกโดยสมเด็จพระจักรพรรดิฟรีดริชที่ 3 แห่งโรมันอันศักดิ์สิทธิ์ และเมื่อวันที่ 12 เมษายน ค.ศ. 1471 สมเด็จพระสันตะปาปาปอลที่ 2 ก็ทรงแต่งตั้งบอร์โซให้เป็นดยุกแห่งเฟอร์ราราอย่างเป็นทางการ
บอร์โซดำเนินนโยบายการขยายอำนาจสำหรับเฟอร์ราราที่ช่วยสร้างเสริมอำนาจให้แก่ตระกูลเอสเตมากขึ้น และมักจะเป็นพันธมิตรกับสาธารณรัฐเวนิสผู้เป็นคู่อริกับทั้งฟรานเชสโคที่ 1 สฟอร์ซา และ ตระกูลเมดิชิ ความปฏิปักษ์ต่อกันนี้นำไปสู่ยุทธการโมลิเนลลาที่ไม่มีฝ่ายใดแพ้ฝ่ายใดชนะ โดยทั่วไปแล้วบอร์โซก็เป็นที่นิยมของประชาชนยกเว้นแต่เมื่อพยายามสร้างภูเขาเมื่อปี ค.ศ. 1471 จนต้องเลิกโครงการ.
สำนักดยุกของบอร์โซเป็นศูนย์กลางของตระกูลการเขียนภาพแบบเฟอร์ราราที่มีจิตรกรเช่นฟรานเชสโค เดล คอสสา, แอร์โคเล เดรอแบร์ติ และ โคสิโม ทูรา งานจ้างชิ้นสำคัญในสมัยของบอร์โซคืองานเขียนจิตรกรรมฝาผนังในวังสคิฟาโนเอีย นอกจากนั้นบอร์โซก็ยังเป็นผู้อุปถัมภ์นักดนตรีหลายคนที่รวมทั้งเปียโตรโบโน เดล คิตาร์ริโน, นิโคโล โทเดสโค และ บลาซิโอ มอนโทลิโน
แม้ว่าจะมีชื่อเสียงว่าเป็นผู้อุปถัมภ์ศิลปะคนสำคัญแต่ก็ได้ชื่อว่าเป็นคนตระหนี่ ที่จะเห็นได้จากเมื่อมีเรื่องไม่ยอมจ่ายค่าจ้างจนโคสิโมต้องย้ายไปโบโลนยาไปก่อตั้งตระกูลการเขียนใหม่ที่นั่น--ตระกูลการเขียนภาพแบบโบโลนยา
บอร์โซเป็นที่รู้จักกันจากพระคัมภีร์ไบเบิลในชื่อของตนเองซึ่งเป็นงานจุลจิตรกรรมหนังสือวิจิตรเล่มสำคัญของยุคฟื้นฟูศิลปวิทยาอิตาลีที่จ้างให้เขียนในปี ค.ศ. 1455
บอร์โซมิได้สมรสฉะนั้นจึงไม่มีทายาท ผู้เป็นดยุกคนต่อไปคือแอร์โคเลที่ 1 เดสเตผู้เป็นลูกพี่ลูกน้องกัน
ดูเพิ่ม

หนังสือวิจิตร
บัคโมบิล

ระวังสับสนกับ บั๊กโมบิล
| --- | --- |

ประเภท: บริษัทผลิตรถยนต์
อุตสาหกรรม: ยานยนต์
ก่อตั้ง: ค.ศ. 1903
เลิกกิจการ: ค.ศ. 1905
สำนักงานใหญ่: เมืองยูทิกา รัฐนิวยอร์ก, สหรัฐอเมริกา
พื้นที่ให้บริการ: สหรัฐอเมริกา
ผลิตภัณฑ์: รถยนต์ ชิ้นส่วนรถยนต์
บัคโมบิล (อังกฤษ: Buckmobile) เป็นชื่อรถยนต์จากสหรัฐอเมริกาที่ถูกผลิตขึ้นระหว่างปี ค.ศ. 1903 ถึงปี ค.ศ. 1905 ที่เมืองยูทิกา รัฐนิวยอร์ก โดยบริษัทบัคโมบิล รถยนต์เหล่านี้เป็นรถยนต์หลังคาเปิด 2 สูบ 15 แรงม้า
บริษัทบัคโมบิลปิดกิจการในปี ค.ศ. 1905
บัญชีเจ้าหนี้

บัญชีเจ้าหนี้ (อังกฤษ: accounts payable หรือ trade payables) เป็นเงินที่องค์กรธุรกิจหนึ่ง ๆ ต้องชำระให้แก่ผู้ขายปัจจัยการผลิต (supplier) ของตน และปรากฏอยู่บนงบดุล (balance sheet) ว่าเป็นความรับผิดอย่างหนึ่ง
บัญชีดำ

บัญชีดำ หรือ บัญชีลับ (อังกฤษ: Blacklist) คือ รายชื่อบุคคลหรือกลุ่มบุคคลที่ ได้รับการปฏิเสธจากกลุ่มสังคม ตัวอย่างเช่น รายชื่อลูกจ้างที่นายจ้างทั้งหลายร่วมมือกันไม่รับเข้าทำงาน ลูกจ้างที่มีชื่ออยู่ในบัญชีลับของนายจ้าง โดยทั่วไปเป็นสมาชิกของสหภาพแรงงาน เป็นผู้นำแรงงานหรือหัวหน้าคนงานไม่เป็นทางการ หรือ ผู้ต้องสงสัยว่าจะเป็นบุคคลดังกล่าว ซึ่งมีพฤติการณ์ในทางก่อกวน ปลุกปั่น และยุยง ส่งเสริมคนงาน หรือเป็นผู้มีส่วนสำคัญในการทำให้เกิดการเรียกร้องและนัดหยุดงาน รายชื่อลูกจ้างเหล่านี้จะถูกหมุนเวียนเป็นการลับ ให้ทราบทั่วกันในหมู่ของนายจ้าง เพื่อไม่ให้นายจ้างคนใดรับเข้าทำงานด้วย
บอสตันพรอปเพอร์ตีส์

| --- | --- |

ประเภท: บริษัทมหาชน (เอ็นวายเอสอี: BXP) เอสแอนด์พี 500 คอมโพเนนท์
ISIN: US1011211018 
อุตสาหกรรม: กองทรัสต์เพื่อการลงทุนในอสังหาริมทรัพย์
ก่อตั้ง: ค.ศ. 1970
ผู้ก่อตั้ง: มอร์ติเมอร์ ซัคเกอร์แมน
สำนักงานใหญ่: บอสตัน รัฐแมสซาชูเซตส์ สหรัฐอเมริกา
บุคลากรหลัก: มอร์ติเมอร์ ซัคเกอร์แมน, ประธาน, เอ็ดเวิร์ด เอช.ลินเด, ประธานและซีอีโอ
ผลิตภัณฑ์: กองทรัสต์เพื่อการลงทุน, ผู้พัฒนาอสังหาริมทรัพย์
รายได้: 1,482 ล้านดอลลาร์ (ค.ศ. 2007)
รายได้สุทธิ: 1 ล้านดอลลาร์ (ค.ศ. 2007)
บริษัทในเครือ: บอสตันพรอพเพอร์ตีลิมิเต็ดพาร์ทเนอร์ชิพ
เว็บไซต์: www.bostonproperties.com
บอสตันพรอพเพอร์ตี (อังกฤษ: Boston Properties; เอ็นวายเอสอี: BXP) เป็นกองทรัสต์เพื่อการลงทุนในอสังหาริมทรัพย์แบบบริหารตนเองที่ตั้งอยู่ ณ บอสตัน รัฐแมสซาชูเซตส์ โดยมีเป้าหมายหลักของกองทุนคือการได้มาซึ่งพื้นที่สำนักงาน "คลาสเอ", การพัฒนา และการจัดการในตลาดหลักของบอสตัน, นครนิวยอร์ก, วอชิงตัน ดี.ซี. และซานฟรานซิสโก บริษัทมีความเชี่ยวชาญในพื้นที่ทำงานที่มีประสิทธิภาพสูงและมีสินทรัพย์ที่มีมูลค่าสูงหลายรายการในตลาดนี้ ซึ่งรวมถึงอาคารเจเนอรัลมอเตอร์ในนครนิวยอร์กมูลค่า 2.8 พันล้านดอลลาร์ ซึ่งเป็นเงินจ่ายสูงสุดสำหรับอาคารสำนักงานของอเมริกา นอกจากนี้บริษัทยังเป็นเจ้าของโรงแรมอีกสองแห่ง
บริษัทนี้ก่อตั้งใน ค.ศ. 1970 โดยมอร์ติเมอร์ ซัคเกอร์แมน และเอ็ดเวิร์ด เอช.ลินเด และกลายเป็นบริษัทจดทะเบียนในเดือนมิถุนายน ค.ศ. 1997
ใน ค.ศ. 2005 ทางบริษัทได้สร้างอาคาร 901 นิวยอร์กอเวนิวเอ็นดับบลิวในวอชิงตัน ดี.ซี. ซึ่งเป็นการช่วยให้ย่านเมาท์เวอร์นอนสแควร์ซึ่งอยู่ห่างจากทำเนียบขาวไปทางตะวันออกเฉียงเหนือเพียงเจ็ดช่วงตึกได้มีความสดชื่นขึ้น
ในเดือนตุลาคม ค.ศ. 2010 บอสตันพรอพเพอร์ตีได้ซื้อจอห์นแฮนค็อคทาวเวอร์และการาจจากหุ้นส่วน ระหว่างนอร์มองดีเรียลเอสเตทพาร์ทเนอร์ กับไฟฟ์ไมล์พาร์ทเนอร์เป็นจำนวนเงิน 930 ล้านดอลลาร์
แหล่งข้อมูลอื่น

Company website
บักเก็ตเฮด

| บักเก็ตเฮด |
| --- | --- |

ข้อมูลพื้นฐาน
ชื่อเกิด: ไบรอัน แพทริก แคร์โรล
รู้จักในชื่อ: Buckethead, Death Cube K
เกิด:  (1969-05-13) พฤษภาคม 13, 1969 (55 ปี) โพโมนา รัฐแคลิฟอร์เนีย สหรัฐอเมริกา
แนวเพลง: Heavy metal progressive metal funk metal avant-garde metal alternative rock hard rock experimental rock ambient
เครื่องดนตรี: กีตาร์
ช่วงปี: 1987–ปัจจุบัน
ค่ายเพลง: Shrimper / PSST TDRS Hatboxghost Music Bucketheadland Avant Day Eight Music Sony Music CyberOctave Sub Meta Metastation City Hall Stray Gonervill Catalyst Entertainment Ion Disembodied Tzadik Avabella Productions Serjical Strike

เว็บไซต์: bucketheadpikes.com
นักดนตรี
ไบรอัน แพทริก แคร์โรล (อังกฤษ: Brian Patrick Carroll) เป็นที่รู้จักในชื่อ บักเก็ตเฮด (Buckethead) เป็นดนตรี นักแต่งเพลงและนักดนตรีที่เล่นได้หลายชนิดชาวอเมริกัน เขามีความโดดเด่นในการเล่นกีตาร์ เพลงของเขาครอบคลุมตั้งแต่ โปรเกรสซิฟเมทัล ฟังก์, บลูส์, บลูกราส, แอมเบียนต์ และ ดนตรีอาว็อง-การ์ด เขาแสดงในฐานะศิลปินเดี่ยวเป็นหลัก เขาจะร่วมงานกับศิลปินมากมายเช่น บิล ลาสเวลล์, บูทซี คอลลินส์, เบอร์นี วอร์เรล, อิกกี พอป, เลส เคลย์พูล, เซิร์จ แทนเคียน, บิล โมสลีย์, ไมก์ แพตตัน, วิกโก มอร์เทนเซน, แดตวันกาย, เบสแนกเทอร์, และ สเก็ตติงพอลลี เขายังเป็นสมาชิกของ กันส์แอนด์โรสเซส ในระหว่างปี 2000 ถึง 2004
บักเก็ตเฮด สวมใส่ถังไก่เคเอฟซีบนหัวของเขา แล้วแปะคำว่า FUNERAL และหน้ากากสีขาวได้รับแรงบันดาลใจจากภาพยนตร์ ฮาโลวีน: บทโหดอมตะ ปี 1988มีอยู่ช่วงหนึ่งเขาเปลี่ยนเป็นถังสีขาวธรรมดาที่ไม่มีโลโก้ เคเอฟซีพร้อมกับไม่มีคำว่า funeral นอกจากนี้ยังรวมการใช้อุปกรณ์นันชากุ และการเต้นแบบหุ่นยนต์ในการแสดงบนเวทีของเขาด้วย
บักเก็ตเฮดถูกโหวตให้ติดอันดับ 8 ในนิตยสาร GuitarOne จาก "10 อันดับท็อปมือกีตาร์ที่เร็วที่สุดตลอดตาล" รวมทั้งมีชื่ออยู่ใน "มือกีตาร์ 25 คนที่แปลกที่สุดตลอดกาล" ของ Guitar World  และรายชื่อ "มือกีตาร์ 50 คน ที่เร็วที่สุดตลอดกาล" บักเก็ตเฮด ทำเพลงประกอบภาพยนตร์ เช่น ซอว์ เกมต่อตาย..ตัดเป็น 2, กองทัพปิศาจถล่มโลกอังคาร, ตุ้ยนุ้ยนินจาฮากลิ้ง, มอร์ทัล คอมแบ็ท, มอร์ทัล คอมแบ็ท 2 ศึกวันล้างโลก, คนเหล็กทะลุมิติ, ฟอลลิง, และมีส่วนร่วมในการอัดเสียงกีตาร์นำในแทร็ก "Firebird" ในอัลบัม ไมตี้ มอร์ฟฟิน พาวเวอร์เรนเจอร์ เดอะมูฟวี่  ซาวด์แทร็ก
บอร์นทูบีฟรี (เพลงเอกซ์เจแปน)

"บอร์นทูบีฟรี" (อังกฤษ: Born to Be Free) เป็นเพลงของวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายเมื่อ 6 พฤศจิกายน พ.ศ. 2558 เพลงนี้ขึ้นชาร์ตเจแปนฮอต 100 ของบิลบอร์ดในอันดับที่ 21 อยู่อันดับ 1 ในชาร์ตไอทูนส์ของฝรั่งเศส สวีเดน เม็กซิโก เปรู อาร์เจนตินา สิงคโปร์ ไต้หวัน ฮ่องกง มาเก๊า และญี่ปุ่น
มิวสิกวิดีโอ

มิวสิกวิดีโอเป็นการถ่ายทำเอกซ์เจแปนขณะที่กำลังทำการแสดงเพลง "บอร์นทูบีฟรี" ต่อหน้าผู้ชมที่คลับโนเกีย วันที่ 1 กรกฎาคม พ.ศ. 2553 วิดีโอกำกับโดยโยะชิกิ และความร่วมมือกับพานาโซนิค
มิวสิกวิดีโอที่ 2 ของเพลงนี้ สร้างขึ้นโดยรวมภาพการแสดงสดของวง และการรับรองจากแฟนคลับ ซึ่งออกมาครั้งแรกในเว็บไซต์ของ เคอร์แรง! เมื่อวันที่ 19 พฤศจิกายน พ.ศ. 2558
แหล่งข้อมูลอื่น

"Born to Be Free" Official Music Video ที่ยูทูบ
Live performance of "Born to Be Free" at Nissan Stadium ที่ยูทูบ
| ด ค กเอกซ์เจแปน |
| --- | --- |
 โทชิ  โยชิกิ  พาตะ  สึกิโซะ ไทจิ  ฮิเดะ  ฮีท 
สตูดิโออัลบั้ม:  แวนิชชิงวิชัน  บลูบลัด  เจลลัสซี  อาร์ตออฟไลฟ์  ดาห์เลีย 
ซิงเกิล:  "ไอลล์คิลล์ยู"  "ออร์แกซึม"  "คุเระไน"  "เอนด์เลสเรน"  "วีกเอนด์"  "ไซเลนต์เจลลัสซี"  "สเตนดิงเซ็กส์"  "เซย์เอนีทิง"  "เทียส์"  "รัสตีเนล"  "ลองกิง ~โทะกิเระตะ เมโลดี~"  "ลองกิง ~เซะสึโบ โนะ โยะรุ~"  "ดาห์เลีย"  "ฟอร์เอเวอร์เลิฟ"  "ครูซิไฟมายเลิฟ"  "สกาส์"  "ฟอร์เอเวอร์เลิฟ (ลาสต์มิกซ์)"  "เดอะลาสต์ซอง"  "ไอ.วี."  "สการ์เลตเลิฟซอง"  "เจด"  "บอร์นทูบีฟรี" 
บทความที่เกี่ยวข้อง:  ผลงาน  วีอาร์เอกซ์  เอกซ์ทาซีเรเคิดส์  S.K.I.N.
บอมเบอร์แมนไลฟ์: แบตเทิลเฟสต์

| --- | --- |

ผู้พัฒนา: พายสตูดิโอ
ผู้จัดจำหน่าย: ฮัดสันซอฟต์
แต่งเพลง: ฟิลิปโป เบ็ค เพ็คโคส ริช วีร์แลนด์
ชุด: บอมเบอร์แมน 
เครื่องเล่น: เอกซ์บอกซ์ไลฟ์อาร์เคด
วางจำหน่าย: 8 ธันวาคม ค.ศ. 2010
แนว: เกมแอ็กชัน
รูปแบบ: ผู้เล่นคนเดียว, ผู้เล่นหลายคน
บอมเบอร์แมนไลฟ์: แบตเทิลเฟสต์ (อังกฤษ: Bomberman Live: Battlefest) เป็นวิดีโอเกม ค.ศ. 2010 สำหรับคอนโซลเอกซ์บอกซ์ 360 ที่ได้รับการพัฒนาโดยพายสตูดิโอ ภาคแบตเทิลเฟสต์นี้เปิดตัวเมื่อวันที่ 8 ธันวาคม ค.ศ. 2010 ผ่านเอกซ์บอกซ์ไลฟ์อาร์เคด มันเป็นเกมบอมเบอร์แมนภาคสุดท้ายที่เผยแพร่โดยฮัดสันซอฟต์ และเป็นเกมบอมเบอร์แมนภาคล่าสุดจนถึงปี ค.ศ. 2017 ก่อนที่จะมีการเปิดตัวซูเปอร์บอมเบอร์แมน อาร์
รูปแบบการเล่น

รูปแบบการเล่นเหมือนกับรูปแบบการเล่นที่มีอยู่ใน บอมเบอร์แมน แบบดั้งเดิม โดยผู้เล่นจะใช้ระเบิดในการถล่มและกำจัดผู้เล่นอื่น และผู้เล่นจะทำการระเบิดก้อนอิฐเพื่อหาหนทางการเข้าไปหาผู้เล่นรายอื่น การทำลายอิฐทำให้พบไอเท็มเพิ่มความสามารถ อย่างเช่น เพิ่มความเร็ว หรือเพิ่มระยะของแรงระเบิด โดยผู้เล่นที่เหลือเป็นคนสุดท้ายของแต่ละยกจะเป็นผู้ชนะ และหากยังคงมีผู้เล่นรายอื่นเหลืออยู่จะมีการประกาศเสมอ
รูปแบบการเล่น > มัลติเพลเยอร์

บอมเบอร์แมนไลฟ์: แบตเทิลเฟสต์ ประกอบด้วยผู้เล่นออนไลน์แปดรายรวมถึงแบบแบ่งทีม เกมนี้มีการเพิ่มหลายโหมด ตลอดจนไอเท็ม, ลานประลอง รวมทั้งมีการรองรับในระบบเอกซ์บอกซ์ไลฟ์อาร์เคดแอวาตาร์
การตอบรับ

เกมนี้ได้รับคะแนนที่ 70 เปอร์เซนต์ในเว็บไซต์เมทาคริติก ส่วนเว็บไซต์เกมสปอตให้คะแนนที่ 6.5 เต็ม 10 โดยบอกว่า "แบตเทิลเฟสต์ไม่เลว มันแค่ไม่จำเป็น" และเว็บไซต์ไอจีเอ็น ให้คะแนนที่ 8.0 เต็ม 10 โดยกล่าวว่า "เป็นการเปลี่ยนแปลงครั้งใหญ่ โดยเฉพาะเมื่อคุณมีกลุ่มเพื่อนอยู่ด้วยกันในชีวิตจริง"
บัญญัติ

บัญญัติ (บัน-หฺยัด) อาจหมายถึง
นิติบัญญัติ (อังกฤษ: legislation) - การบัญญัติกฎหมาย
บทบัญญัติ (อังกฤษ: provision) - ข้อความที่กำหนดไว้เป็นลายลักษณ์อักษรในกฎหมาย
พระราชบัญญัติ หรือรัฐบัญญัติ (อังกฤษ: act) - บทบัญญัติแห่งกฎหมายที่ประมุขแห่งรัฐตราขึ้นโดยคำแนะนำและยินยอมขององค์กรนิติบัญญัติแห่งรัฐ
ข้อบัญญัติ (อังกฤษ: ordinance) - กฎหมายที่องค์การบริหารส่วนท้องถิ่นตราขึ้นเพื่อใช้บังคับในเขตขององค์การบริหารส่วนท้องถิ่นนั้น ๆ เช่น ข้อบัญญัติจังหวัด ข้อบัญญัติกรุงเทพมหานคร ข้อบัญญัติเมืองพัทยา
เทศบัญญัติ (อังกฤษ: bylaw หรือ municipal law) - บทกฎหมายที่เทศบาลตราขึ้นเพื่อใช้บังคับภายในเขตเทศบาลนั้น
ศัพท์บัญญัติ (อังกฤษ: coinage) - คำที่ตราหรือกำหนดขึ้นไว้ให้มีความหมายเฉพาะเป็นเรื่อง ๆ ไป เช่น โทรทัศน์ ธนาคาร รัฐวิสาหกิจ
บัญญัติ - คำสอนในพุทธศาสนา
บัญญัติสิบประการ (อังกฤษ: Ten Commandments) - คำสอนในศาสนาคริสต์
บัญญัติไตรยางศ์ (อังกฤษ: cross-multiplication) - วิธีเลขอย่างหนึ่ง ซึ่งกำหนดส่วนสัมพันธ์ของเลข 3 จำนวนเพื่อหาจำนวนที่ 4 โดยวิธีเทียบหา 1 ก่อน แล้วจึงไปหาส่วนที่ต้องการ ด้วยการนำเลขทั้ง 3 จำนวนที่กำหนดให้และที่ให้หามาคูณหารกันเป็น 3 ขั้น
บัญญัติ บรรทัดฐาน - นักการเมืองชาวไทย
บะระ

เมืองเพสลีย์อดีตบะระ
บะระ (อังกฤษ: burgh; สำเนียงท้องถิ่น: /ˈbʌrə/) เป็นหน่วยการปกครองตนเองในสกอตแลนด์ที่มักจะเป็นเมือง ประเภทการบริหารระบบนี้มีมาตั้งแต่คริสต์ศตวรรษที่ 12 เมื่อพระเจ้าเดวิดที่ 1 แห่งสกอตแลนด์ทรงก่อตั้งรอยัลบะระ (royal burgh) หรือ "ราชบุรี" แรก การเป็นบะระไม่มีความหมายแต่อย่างใดนอกไปจากเป็นชื่อที่เป็นพิธี สถานะบะระโดยทั่วไปคล้ายกับการเป็น "เบอโร" (borough) ในสหราชอาณาจักร
ดูเพิ่ม

ระดับการปกครองของสกอตแลนด์
บอล (โมบิลสูท)

| RB-79 บอล  |
| --- | --- |

ข้อมูลทั่วไป
ประเภท: โมบิลพ็อดเอนกประสงค์รุ่นผลิตจำนวนมาก
ความสูง: 12.8 เมตร
น้ำหนัก: 17.2 ตัน (พื้นฐาน) 25 ตัน (เต็มพิกัด)
เกราะ: โลหะผสมไททาเนียม
กำลังเครื่อง: 1280 กิโลวัตต์
อุปกรณ์: ปืนกล 180 มม.
นักบินสำคัญ: ฮายาโตะ โคบายาชิ ฮิเด็น
ด ค ก
บอล (ญี่ปุ่น: ボール ; อังกฤษ: ฺBall)เป็นรุ่นของโมบิลสูทซึ่งเป็นมีบทบาทสำคัญในการ์ตูนญี่ปุ่นกันดั้มซีรีส์ โดยปรากฏตัวครั้งแรกในโมบิลสูทกันดั้ม และได้รับการออกแบบโดยคุนิโอะ โอคาวาระ
บทบาทในเรื่อง

โมบิลพ็อดสำหรับต่อสู้โดยดัดแปลงมาจากเครื่องจักรที่ใช้ในการก่อสร้างในอวกาศ โดยมีรูปร่างเป็นทรงกลมง่ายๆและแขนสองข้างสำหรับงานก่อสร้างเมื่อสงครามหนึ่งปีเริ่ม ในช่วงสงครามหนึ่งปี สหพันธ์โลกได้ดัดแปลงโมบิลพ็อดโดยการเสริมเกราะและติดตั้งปืนใหญ่ไร้แรงสะท้อนขนาด180มม.และเรียกว่าRB-79 บอล ซึ่งสหพันธ์ได้สร้างบอลขึ้นประมาณ1200เครื่อง
โดยมักทำงานคุ้มกันยานแม่ในขณะที่จิมออกไปต่อสู้ ในภายหลัง รูปแบบของบอลได้รับการดัดแปลงต่อมาเป็นRB-79C ซึ่งเปลี่ยนปืนใหญ่เป็นแบบ120มม.และส่วนของแขนกลจะมีแขนกลย่อยสำหรับกางออกมาเหมือนคีมสำหรับจับวัตถุขนาดใหญ่ได้
ดูเพิ่ม

รายชื่อหุ่นยนต์ใน Universal Century
บอระเพ็ด (คัมภีร์ไบเบิล)

ดาวหรือทูตสวรรค์ที่ปรากฏในหนังสือวิวรณ์
ดาวบอระเพ็ดตกลงสู่โลก (ภาพวาดผู้เชื่อเก่าในปี ค.ศ. 1909
บอระเพ็ดมุ่งชนโลก (Douce Apocalypse, ปลายคริสต์ศตวรรษที่ 13)
บอระเพ็ด (อังกฤษ: wormwood; กรีก: ἀψίνθιον apsinthion หรือ ἄψινθος apsinthos) เป็นดาวหรือทูตสวรรค์ ที่ปรากฏในหนังสือวิวรณ์
คัมภีร์ฮีบรู

คำในภาษาฮีบรูไบเบิล לענה (la'anah) แปลเป็นภาษาไทยว่า "บอระเพ็ด" และแปลเป็นภาษาอังกฤษว่า "wormwood" ปรากฏ 9 ครั้งในคัมภีร์ฮีบรู โดย 7 ครั้งมีความหมายแฝงถึงความขมขื่น และอีก 2 ครั้งเป็นคำนามชี้เฉพาะในคำแปลภาษากรีก โดยเป็นการเรียกดาวในวิวรณ์ 8:11
พันธสัญญาใหม่

คำภาษากรีก apsinthos ที่แปลเป็นภาษาไทยว่า "บอระเพ็ด" และแปลเป็นภาษาอังกฤษว่า "wormwood" ถูกกล่าวถึงครั้งเดียวในพันธสัญญาใหม่ในหนังสือวิวรณ์:
เมื่อทูตสวรรค์องค์ที่สามเป่าแตรขึ้น ก็มีดาวใหญ่ดวงหนึ่งที่ลุกไหม้เหมือนอย่างคบเพลิงตกลงมาจากท้องฟ้า ดาวดวงนั้นตกลงไปในหนึ่งส่วนสามของแม่น้ำทั้งหลาย และตกลงไปในบ่อน้ำพุทั้งหลาย ดาวดวงนี้มีชื่อว่า "บอระเพ็ด" น้ำปริมาณหนึ่งส่วนสามก็กลายเป็นรสขม และคนมากมายตายไปเพราะเหตุน้ำนั้นถูกทำให้ขม (วิวรณ์ 8:10 -11)
เชื่อกันว่าคำว่า Apsinthos หมายถึงพืชในสกุลโกฐจุฬาลัมพา (Artemisia) ซึ่งใช้เป็นอุปลักษณ์ที่มีความหมายถึงสิ่งที่มีรสขม คำแปลภาษาอังกฤษ "wormwood" หมายถึงน้ำมันสีเขียวเข้มที่ผลิตจากพืชสกุลนี้ที่ใช้ฆ่าพยาธิในลำไส้ ในหนังสือวิวรณ์ กล่าวถึงการที่น้ำเปลี่ยนเป็นบอระเพ็ด กล่าวคือทำให้มีรสขม
แหล่งข้อมูลอื่น

Revelation 8:11 The name of the star is called Wormwood
| ด ค กหนังสือวิวรณ์ |
| --- | --- |
บทในคัมภีร์ไบเบิล (พันธสัญญาใหม่):  วิวรณ์ 1  2  3  4  5  6  7  8  9  10  11  12  13  14  15  16  17  18  19  20  21  22 
สถานที่:  ซาร์ดิส  ธิยาทิรา  บาบิโลน  ปัทมอส  เปอร์กามัม  ฟีลาเดลเฟีย  แม่น้ำยูเฟรติส  เยรูซาเล็ม  เลาดีเซีย  สเมอร์นา  โสโดม  อารมาเกดโดน  เอเชีย  อียิปต์  เอเฟซัส 
บุคคล:  กาด  ดาวิด  นัฟทาลี  บาลาค  บาลาอัม  เบนยามิน  พระเยซู  มนัสเสห์  มีคาเอล  ยอห์น  ยูดาห์  เยเซเบล  โยเซฟ  รูเบน  เลวี  เศบูลุน  สิเมโอน  อาเชอร์  อิสสาคาร์ 
เหตุการณ์/ คำศัพท์/วลี:  การพิพากษาครั้งสุดท้าย  คนขี่ม้าสี่คนแห่งวิวรณ์  คริสตจักรทั้งเจ็ดในแคว้นเอเชีย  ความเชื่อเรื่องยุคพันปี  จำนวนของสัตว์ร้าย  ชามเจ็ดใบ  ตราผนึกเจ็ดดวง  แตรทั้งเจ็ด  ถ้อยคำของทูตสวรรค์ทั้งสาม  บอระเพ็ด  บึงไฟ  บุตรมนุษย์  ผู้หญิงแห่งวิวรณ์  เยรูซาเล็มใหม่  สัตว์ร้าย  สิ่งมีชีวิตสี่ตน  หญิงแพศยาแห่งบาบิโลน  หนังสือแห่งชีวิต  อาบัดโดน/อปอลลิโยน  อัลฟาและโอเมกา 
การตีความ:  Futurist  Historicist  Idealist  Preterist  by John Foxe 
เกี่ยวข้อง:  ผู้เขียน ยอห์นแห่งเกาะปัทมอส  ความผันแปรของต้นฉบับ 
สำเนาต้นฉบับ:  พาไพรัส 18  24  43  47  85  98  115  Crawford Aramaic New Testament manuscript 
ต้นฉบับ:  Greek Text  Latin Vulgate  Wycliffe Version  King James Version  American Standard Version  World English Version
บริเตนยุคสัมริด

บริเตนยุคสัมริด (อังกฤษ: 'Bronze Age Britain') เป็นช่วงระยะเวลาที่เกิดขึ้นในประวัติศาสตร์ในสหราชอาณาจักรระหว่าง 2700 - 2000 ปีก่อนคริสต์ศักราช จนถึง 700 ปีก่อนคริสต์ศักราช
สมัยย่อย > ปลายยุคหินใหม่, 3000 - 2750 ปีก่อนคริสต์ศักราช

สมัยเมลดอนบริดจ์ (Meldon Bridge Period)
สมัยย่อย > ยุคสัมริดตอนต้น 2700 - 1500 ปีก่อนคริสต์ศักราช

2700 - 2000 ปีก่อนคริสต์ศักราช: สมัยเมาน์ทเพลแซนท์ (Mount Pleasant Phase), ต้นอารธรรมบีคเคอร์ (Beaker culture): ไอร์แลนด์: ทองแดง+อาร์เซนิค, ขวานแบน, ขวานหอก (Halberd); บริเตน: ทองแดง+ดีบุก
2100 - 1900 ปีก่อนคริสต์ศักราช: ปลายอารธรรมบีคเคอร์: มีด, tanged spearheads (บุชบาร์โรว์ (Bush Barrow); สมัยโอเวอร์ตัน (Overton Period))
1900 - 1500 ปีก่อนคริสต์ศักราช: สมัยเบดด์ แบรนเว็น (Bedd Branwen Period); ทองแดง+ดีบุก
สมัยย่อย > ยุคสัมริดตอนกลาง, 1500 - 1000 ปีก่อนคริสต์ศักราช

1500 - 1300 ปีก่อนคริสต์ศักราช: สมัยแอ็คตันพาร์ค: ขวาน palstaves, socketed spearheads; ทองแดง+ดีบุก และตะกั่ว
1300-1200 ปีก่อนคริสต์ศักราช: สมัยไนท์ตันฮีธ (Knighton Heath Period); "ดาบยุคสัมริด"
1200-1000 ปีก่อนคริสต์ศักราช: ต้นอารยธรรมเอิร์นฟิลด์ (Urnfield culture); สมัยวิลเบอร์ตัน-วอลลิงตัน (Wilburton-Wallington Phase)
สมัยย่อย > ยุคสัมริดตอนปลาย, 1000-700 ปีก่อนคริสต์ศักราช

1000-900 ปีก่อนคริสต์ศักราช: ปลายอารยธรรมเอิร์นฟิลด์: ขวานแบบ socket, ขวาน palstaves (ตะกั่ว)
800-700 ปีก่อนคริสต์ศักราช: สมัยลินฟอวร์ (Llyn Fawr Phase), สมัยเอวาร์ตพาร์ค (Ewart Park Phase): ดาบทรงใบไม้
สมัยย่อย > ยุคเหล็กตอนต้น, 700-600 ปีก่อนคริสต์ศักราช

บริเตนยุคเหล็ก
วิวัฒนาการ > อารธรรมบีคเคอร์

ราว 2,700 ปีก่อนคริสต์ศักราชวัฒนธรรมทางโบราณคดียุคใหม่ก็มาถึงบริเตน ที่มักจะเรียกกันว่าอารธรรมบีคเคอร์ เครื่องปั้นดินเผาบีคเคอร์ปรากฏในสมัยเมาน์ทเพลแซนท์ (2,700 - 2,000 ปีก่อนคริสต์ศักราช) พร้อมด้วยขวานแบนและประเพณีการฝังศพ ชนในสมัยนี้เป็นผู้รับผิดชอบในการก่อสร้างสิ่งก่อสร้างที่สำคัญที่มือชื่อเสียงหลายแห่งรวมทั้งที่สโตนเฮนจ์และซีเฮนจ์ในนอร์โฟล์ค
การอพยพนำชนกลุ่มใหม่เข้ามายังเกาะอังกฤษจากแผ่นดินใหญ่ยุโรป จากการตรวจสอบฟันของร่างที่พบจากหลุมศพของชนจากยุคสัมริดตอนต้นไม่ไกลจากสโตนเฮนจ์พบว่าอย่างน้อยก็มีบางกลุ่มที่มาจากบริเวณที่เป็นสวิตเซอร์แลนด์ในปัจจุบัน อารธรรมบีคเคอร์แตกต่างจากชนจากยุคหินใหม่และความเปลี่ยนแปลงทางวัฒนธรรมก็ต่างจากกันมาก การอพยพเข้ามาของชนกลุ่มใหม่เชื่อว่าเป็นไปอย่างสงบที่เห็นได้จากการที่ชนกลุ่มใหม่ยอมรับประเพณีการสร้างวงหิน (เฮนจ์)
นอกจากนั้นประเพณีการฝังศพ (ซึ่งจนเมื่อมาถึงยุคนี้เป็นการฝังหมู่) กลายมาเป็นการฝังเฉพาะบุคคลมากขึ้น ตัวอย่างเช่นในสมัยยุคหินใหม่ที่พบที่เก็บศพใหญ่เช่นที่พบที่เชมเบอร์แคร์น (chambered cairn) หรือลองบาร์โรว์ (long barrow) ที่ใช้เป็นที่เก็บศพของชุมชน แต่เมื่อมาถึงยุคสัมริดตอนต้นก็เริ่มมีการฝังเดียวเช่นที่พบตามเนินฝังศพ (tumulus) และมักจะฝังกับเหยือก (Beaker) ข้างๆ ตัวหรือบางครั้งก็ฝังภายในกล่องเล็กๆ (cist) ที่คลุมด้วยกองหิน (cairn)
นักโบราณคดีโต้แย้งกันว่าบีคเคอร์เป็นชนเผ่าที่ย้ายเข้ามาตั้งถิ่นฐานในบริเตนเป็นกลุ่มใหญ่จากแผ่นดินใหญ่ยุโรป หรือจะเป็นวัฒนธรรมที่ประกอบด้วยสินค้าและลักษณะที่แผ่ขยายมาทางยุโรปตะวันตก และเผยแพร่เข้ามายังผู้ที่ตั้งถิ่นฐานอยู่แล้วในบริเตนโดยการค้าขายข้ามดินแดนของเผ่ต่างๆ ความคิดสมัยใหม่มักจะเห็นด้วยกับสมมุติฐานหลัง หรือผู้นำของบีคเคอร์อาจจะอพยพเข้ามาตั้งถิ่นฐานและเข้ามามีอำนาจเหนือผู้ที่ตั้งถิ่นฐานอยู่แล้วในบางระดับ
วิวัฒนาการ > สัมริด

เชื่อกันว่ามาจากบริเวณคาบสมุทธไอบีเรีย (สเปนและโปรตุเกส) เทคโนโลยีของบีคเคอร์ที่นำเข้ามาในบริเตนเป็นวิธีการปรับปรุงงานโลหะ ในสมัยแรกก็ทำด้วยทองแดง แต่เมื่อมาถึงราว 2,150 ปีก่อนคริสต์ศักราช ช่างโลหะก็พบวิธีทำสัมริด (ที่แข็งกว่าทองแดงมาก) โดยการผสมทองแดงกับตะกั่วเล็กน้อย การวิวัฒนาการนี้เป็นการเริ่มยุคสัมริดในบริเตน ต่อมาอีกพันปีสัมริดก็มาแทนที่หินในการใช้เป็นวัสดุในการสร้างเครื่องมือและอาวุธต่างๆ
บริเตนมีดีบุกเป็นทรัพยากรธรรมชาติในบริเวณเดวอนและคอร์นวอลล์ทางตะวันตกเฉียงใต้ของอังกฤษ ฉะนั้นจึงมีการเริ่มทำเหมืองดีบุกกันในบริเตน เมื่อมาถึงราว 1,600 ปีก่อนคริสต์ศักราชทางตะวันตกเฉียงใต้ของบริเตนก็กลายเป็นตลาดสินค้าที่รุ่งเรืองในการส่งดีบุกออกไปขายทั่วยุโรป
นอกจากนั้นชนบีคเคอร์ก็ยังมีความเชี่ยวชาญในการทำเครื่องตกแต่งจากทอง เช่นที่พบในหลุมศพของวัฒนธรรมเวสเซ็กซ์ทางตอนใต้ของบริเตน
วัตถุที่ทำจากสัมริดจำนวนมากพบในเคมบริดจ์เชอร์ตะวันออก ที่สำคัญก็ได้แก่ที่พบที่อิสเซิลแฮมที่พบราว 6500 ชิ้น
วิวัฒนาการ > วัฒนธรรมเวสเซ็กซ์

วัฒนธรรมเวสเซ็กซ์วิวัฒนาการทางตอนใต้ของอังกฤษในช่วงเวลานี้ นอกจากนั้นแล้วสภาวะอากาศก็เลวร้ายลง อากาศที่เคยอุ่นและแห้งก็เปลี่ยนเป็นแฉะมากขึ้นในยุคสัมริด ที่ทำให้ผู้คนต้องย้ายถิ่นฐานจากบริเวณที่ป้องกันตัวได้ง่ายบนเนินสูงลงไปยังที่ลุ่ม และมีการเริ่มทำเลี้ยงสัตว์ในบริเวณที่ลุ่มที่ทำให้เกิดการถางป่ากันมากขึ้น
วิวัฒนาการ > วัฒนธรรมเดเวเรล-ริมบรี

วัฒนธรรมเดเวเรล-ริมบรี (Deverel-Rimbury culture) เริ่มปรากฏขึ้นในครึ่งหลังของยุคสัมริดตอนกลาง (ราว 1400 - 1100 ปีก่อนคริสต์ศักราช) คอร์นวอลล์เป็นแหล่งสำคัญของดีบุกสำหรับยุโรปตะวันตก และทองแดงก็ขุดได้จากแหล่งต่างๆ เช่นเกรตออร์มในเวลส์ ในช่วงนี้ก็เริ่มมีชนกลุ่มที่รวมตัวกันเป็นเผ่า และมีระบบสังคมที่ซับซ้อนขึ้น
วิวัฒนาการ > การหยุดชะงักของการวิวัฒนาการทางอารยธรรม

ในยุคนี้มีหลักฐานว่ามีการหยุดชะงักของการวิวัฒนาการทางอารยธรรมครั้งใหญ่ที่ผู้เชี่ยวชาญมีความเห็นว่าอาจจะมาจากการรุกราน หรืออย่างน้อยก็จากการอพยพเข้ามาทางใต้ของบริเตนราว 1200 ปีก่อนคริสต์ศักราช การหยุดชะงักครั้งนี้ไม่ได้เกิดเฉพาะในบริเตนแต่ทั่วไปในยุโรป เมื่อจักรวรรดิตะวันออกไกล้ล่มสลายหรือประสบความปั่นป่วน และชนทะเล (Sea Peoples) เที่ยวรุกรานไปทั่วบริเวณเมดิเตอร์เรเนียน การฝังศพก็เปลี่ยนเป็นการเผาที่บรรจุในผอบที่พบจากหลักฐานทางโบราณคดี
ดูเพิ่ม

ประวัติศาสตร์หมู่เกาะอังกฤษ
แผนที่แสดงบริเวณอารธรรมบีคเคอร์
บะราอีมามบารา

มัสยิดอาซฟีของอีมามบารา
บะราอีมามบารา (อังกฤษ: Bara Imambara) หรือ มัสยิดอาซฟี (อังกฤษ: Asfi Mosque) เป็นหมู่อิหม่ามบารา (imambara) ในลัคเนา รัฐอุตตรประเทศ ประเทศอินเดีย สร้างขึ้นโดย Asaf-ud-Daula ผู้เป็น Nawab of Awadh ในปี 1784 ชื่อบะราอีมามบารานั้นมาจากคำว่า บะรา (Bara) แปลว่า 'ใหญ่' ในหมู่อาคารภายในอีมามบารานั้นประกอบด้วยมัสยิดอาซฟี (Asfi mosque) ขนาดใหญ่, ภูล-ภูไลย์ (Bhul-bhulaiya) คือเขาวงกต, และบาวลี (Bowli) หรือบ่อน้ำขั้นบันได (step well)
สถาปัตยกรรม

สถาปัตยกรรมของหมู่อาคารนี้แสดงให้เห็นยุคทองของสถาปัตยกรรมโมกุลอันวิจิตร ที่นี่เป็นหนึ่งในโครงการก่อสร้างสำคัญท้าย ๆ ที่ไม่มีการเพิ่มองค์ประกอบของศิลปะจากผู้ล่าอาณานิคมเข้ามาในการออกแบบ เช่นเดียวกันกับไม่มีการใช้เหล็กในการก่อสร้าง อาคารหลักคืออีมามบารานั้นประกอบด้วยห้องโถงขนาดใหญ่ที่เป็นหลุมศพของ Asaf-ud-Daula ภายใต้เพดานที่สูงกว่า 15 เมตร โดยปราศจากคานใด ๆ นอกจากนี้โดยรอบประกอบด้วยห้องอีกแปดห้องที่สร้างให้มีความสูงเพดานที่ต่างกัน ทำให้เกิดภาพมุมสูงออกมาดหมือนกับเขาวงกตที่มีทางเดินเข้าออกเป็นประตูจำนวน 489 บานที่เหมือนกัน บริเวณนี้มักเรียกว่าเป็น Bhulbhulaiya นอกจากหมู่มัสยิดนี้แล้ว Asaf-ud-Daula ยังได้ให้ก่อสร้างรูมีดาร์วาซขนาดใหญ่อยู่ด้านนอก
บอสตันเทร์เรียร์

| --- | --- |
บอสตัน เทอร์เรียร์สีดำ
ถิ่นกำเนิดพันธุ์
ถิ่นกำเนิด: สหรัฐอเมริกา
มาตรฐานพันธุ์
น้ำหนัก: 10-25 ปอนด์
ส่วนสูง: 30-45 เซนติเมตร
ลักษณะขน: สั้นเรียบ
สีขน: น้ำตาลปนขาว ดำปนขาว
พันธุ์สุนัข
ด ค ก
บอสตันเทร์เรียร์ (อังกฤษ: Boston Terrier) มีแหล่งกำเนิดที่สหรัฐอเมริกา ในปี ค.ศ.1893  เป็นสุนัขขนาดปานกลาง มีขนสั้นและหูตั้งชัน ลำตัวมีสีดำปนขาว หางสั้น เป็นสุนัขที่ฉลาด มีความเป็นมิตร เหมาะสมที่จะเลี้ยงเป็นสัตว์เลี้ยง